ভিক্টোরিয়া চত্বরে দূষণ তুঙ্গে, হাওয়া সবচেয়ে খারাপ হাওড়া-কলকাতায়

কলকাতা: সন্ধ্যা থেকেই ‘দুমদাম’ শব্দ। ফুল ফোটার নয়, বাজির। সবুজ বাজির অনুমতি, নির্দিষ্ট সময়সীমা, সব পদক্ষেপ নেওয়া সত্ত্বেও কালীপুজোর (Kali Puja 2025) রাতে শহরের আকাশে মিলেছে বারুদের গন্ধ। কলকাতা (Kolkata) ও হাওড়ার (Howrah) বিভিন্ন এলাকায় নিয়মবহির্ভূত ভাবে বাজি ফাটানোর অভিযোগ উঠেছে (Air Pollution)।

মঙ্গলবার সকাল পর্যন্ত কেন্দ্রীয় দূষণ নিয়ন্ত্রণ পর্ষদের (CPCB) তথ্যে দেখা যাচ্ছে, কলকাতার অধিকাংশ এলাকার বাতাসের গুণমান ‘সহনীয়’। তবে ব্যতিক্রম ভিক্টোরিয়া মেমোরিয়াল সংলগ্ন অঞ্চল, যেখানে বায়ুমান সূচক (AQI) ২৩৯—মানে ‘খারাপ’।

আরও পড়ুন: বাড়ির আলমারি থেকে উদ্ধার হল সঞ্জয় রায়ের ভাগ্নির দেহ!

কলকাতার বায়ুমান সূচক

বালিগঞ্জ: ১৬৭ (সহনীয়)

বিধাননগর: ১৬৫ (সহনীয়)

ফোর্ট উইলিয়াম: ১৪৩ (সহনীয়)

যাদবপুর: ২০০ (সহনীয়)

রবীন্দ্র ভারতী বিশ্ববিদ্যালয়: ১৩৫ (সহনীয়)

রবীন্দ্র সরোবর: ১৪২ (সহনীয়)

ভিক্টোরিয়া মেমোরিয়াল: ২৩৯ (খারাপ)

হাওড়ায় দুই জায়গায় বাতাস ‘খারাপ’। কলকাতার তুলনায় হাওড়ার বাতাস নিয়ে চিন্তায় পরিবেশকর্মীদের একাংশ। সকাল ৯টার তথ্যে দেখা যাচ্ছে,

বেলুড় মঠ: ২০৬ (খারাপ)

পদ্মপুকুর: ২৪১ (খারাপ)

বটানিক গার্ডেন: ১৮৫ (সহনীয়)

ঘুসুড়ি: ১৯২ (সহনীয়)

দাসনগর: ১৫২ (সহনীয়)

পরিবেশবিদদের একাংশের মতে, দিল্লির তুলনায় কলকাতার পরিস্থিতি তুলনামূলকভাবে ভালো। তবে সেটি একেবারেই নিরাপদ নয়। পরিবেশকর্মী সুভাষ দত্ত বলেন, “মানুষ এখনও সচেতন হয়নি। দিল্লির মতো বিপর্যস্ত না হলেও কলকাতার বাতাস মোটেও স্বস্তিদায়ক নয়। বাজি পোড়ানোয় শুধু বায়ুদূষণ নয়, শব্দদূষণও ভয়ঙ্কর আকার নিচ্ছে।”

কালীপুজোর রাতে সময়সীমা লঙ্ঘন ও নিষিদ্ধ বাজি পোড়ানোর অভিযোগে ১৮৩ জনকে গ্রেফতার করেছে কলকাতা পুলিশ। বাজেয়াপ্ত হয়েছে ৮৫২ কেজি বাজি। গত ১০ দিনে মোট বাজেয়াপ্ত বাজির পরিমাণ দাঁড়িয়েছে ৮৪২২ কেজি।

দেখুন আরও খবর: